Bonviure: 29 Octubre-1 Novembre CASTANYADA AL VALLESPIR\n15/07/2020 Iniciar sesión Registrarme\n29 Octubre-1 Novembre CASTANYADA AL VALLESPIR\nTítulo: 29 Octubre-1 Novembre CASTANYADA AL VALLESPIR\nDestino/zona: VALLESPIR-PIRINEU FRANCÈS\nTOT INCLÒS MENYS PICNICS\nEl bell Vallespir, sempre frondós amb vistes excel•lents al Pirineu amb els seu poblets ben cuidats d’aire afrancesat, mussa d´artistes com Picasso, Chagall, Casals, etc ens acollirà en quatre dies de fàcil caminar per preciosos senders... I a la tardor, els boscos ens mostraran perquè els seus colors foren inspiració d’artistes. Bon allotjament.\nEntre l´Alt Empordà i el Vallespir el Pirineu verdeja i és relaxa entre boscos de colors i carenes ben herbades. És el lloc ideal pel senderisme directe, fàcil i còmode. Hi anireu de la mà del Marc, guia de muntanya de Bonviure, un empordanès de soca-rel que us portarà per tots els racons i us farà les delícies explicant-vos els secrets d´aquesta part del nostre país.\nBon començament! Ruta panoràmica de fàcil caminar, que ens durà per prats a llom de la frontera entre el Ripollès i el Vallespir. El Massís del Canigó, la vall del Tech, els cims d’Ulldeter, l’omnipresent Costabona, les extensions majestuoses de la garrotxa i del ripollès amb possibilitats de veure la badia de Roses en dies clars... En definitiva: ens situarem al centre d’un Pirineu Oriental amb visió de 360º. Però no hi ha camí sense un destí, i aquest serà la Torra Mir, actualment restaurada i antic límit fronterer. El retorn més ombrívol, ens delectarà amb aromes de boscos d’alta muntanya de pi roig, castanyers, faigs... Allotjament a Prats de Molló.\nDesnivell aproximat: +300m -300m\nDins la vall de Tech, on nosaltres ens trobem, es respira un aire místic entre lo diví i allò natural. Prova d’això és la ruta que farem aquest dia, “el Miracle”. Ens endinsarem pels boscos de la vall buscant el desig del pelegrinatge, on es produí la llegenda del miracle. Aquest dia de ben segur ens omplirà de bones sensacions!\nDesnivells aproximats: +500m -500m\nComençarem el dia seguint un preciós recorregut al voltant dels Prats de Molló, enmig de castanyers i rouredes disfressades amb tots els colors de la tardor. Pujarem fins a la torre de vigilància medieval de Fort Lagarde, des d´on gaurdirem d´una panoràmica privilegiada de la ciutat medieval de Prats als nostres peus i de la vall del Tech. En tornar a Prats de Molló, tothom que vulgui podrà gaudir d’un recorregut diferent i original de la ciutat medieval de preparació exclusiva per Bonviure a càrrec del seu guia.\nDesnivells aproximats: +250m -250m\nBon final a la frontera entre l’Empordà i el Vallespir, al Coll dels Horts, entre Tapis i Costoja. Per fer una ruta amb tocs empordanesos on visitarem una zona tradicionalment poc coneguda, però molt atractiva. Ens traslladarà a diferents atalaies de la Serra del Bac de Grillera, on albirarem l’emblemàtic pic del Bassegoda garrotxí, la serra del Mont amb un rerefons Mediterrani amb la badia de Roses. La ruta ens durà entre arbres monumentals com un Teix únic a Catalunya, i castells perduts com el castell del bac de Grillera, o bé el castell d’Arget que veuen passar el temps i com els seus frescos barrocs es perden per l’historia davant les inclemències del temps.\nDesnivells aproximats: +325m -325m\nLa mitja pensió en habitacions dobles.\nGuia de muntanya de Bonviure especialista en la regió.\nPícnic del migdia que podreu dur de casa o comprar al mateix allotjament o a les botigues del poble. Begudes i cafès no inclosos en el menú del sopar.\nEn Hotel enmig del poble de Prats de Molló i en habitacions dobles amb bany.\nEls desnivells no superen els 500 m de desnivell positiu i la totalitat del temps empleat útil (sense parades) és d’un màxim de 4:00 h.\nEl nivell de marxa es graduarà per que sigui accessible a tots els públics amb un nivell físic baix.\nRecorreguts amb diferents característiques però de dificultat tècnica reduïda: prats, pistes forestals, corriols... Rutes generalment planeres sense pujades sobtades ni grimpades.\nÚnicament les coses pel dia i el pícnic del migdia.\nUn cop sapigueu si disposem de places en aquest viatge i voleu reservar-ne una/es cal fer un ingrés d´una bestreta de 109 € per persona al nº de " La Caixa ":2100-3076-15-2200361367, titular Ramon Martí, posant el vostre nom i cognom i “VALLESPIR”.\nInformación facilitada por Bonviure Revisado el 17/08/2011


Espectacle 'Impro Side Story' (Barcelona). Activitats Barcelona\nEspectacle 'Impro Side Story' (Barcelona)\nDates: del 18/9/2020 al 6/11/2020\ndivendres a les 22:20 h Entrada general de: 12 e\nImpro Side Story és el show de IMPRO sense guió ni partitura, on res està assajat ni pactat. Ni els actors, ni el músic, ni el públic saben el que faran, cantaran o interpretaran. Talent, bogeria i humor al servei del públic, l´autèntic guionista. A cada funció naixeran sobre l'escenari noves històries on la música i les cançons tenen un paper fonamental, i on viatjaran des dels elegants musicals de Broadway al fantàstic univers de Disney o de l´època daurada, la Golden Age, entre d´altres. Cada dia gaudirás de tres improvisadors diferents... i potser d'alguna estrella convidada!\nImprovisables és una les companyies d'improvisació més consolidades del país, i l'única que ho fa exclusivament amb música. Amb un reguitzell d'estrelles de la impro i el musical, com Rai Borrell, Roger Julià, Africa Alonso, Jordi Coll o Xavi Duch, els 60 minuts seran un no parar de riure. Diversió assegurada!


Algunes de les activitats que fem són aquestes:Les 3 grans línies d’acció de SED són l’educació per la justícia, la solidaritat, la promoció del voluntariat i les accions de cooperació al desenvolupament. Per cadascuna d’aquestes grans línies, proposem una sèrie d’accions.Accions d’Educació per la justícia, la pau i la solidaritat Campanya anual de sensibilització.\nConcurs de Cartells per a la creació del cartell de la campanya anual. [172 KB]\nPremi SED de creació de materials educatius adreçats a infants i joves en edat escolar. [23 KB]\nMòduls anuals de formació de voluntariat nacional SED del mes de desembre -INFORMACIO [122 KB]\n- i -INSCRIPCIONS [144 KB]\nSessions de formació en temes de voluntariat, cooperació governamental i de les ONG, projectes, etc... per a escoles, altres ONG i entitats. Sota sol·licitud.\nParticipació en fires d’ONG i d’associacions amb la instal·lació de la “paradeta SED”\nAccions de Promoció del Voluntariat\nCampanya formativa d’Introducció a la Solidaritat Internacional, en coordinació amb l’Escola Mirall d’educadors en el temps lliure.\nVoluntariat estable del grup local SED-Casal, amb seu a la ciutat de Barcelona. Els membres del grup col·laboren en les diverses tasques de l’ONGD, segons les seves capacitats i inquietuds en diversos equips de treball: comitè regional, beques educatives, projectes, esdeveniments, creació de materials educatius, recursos i finançament, secretaria - administració, entre d’altres. [Veure més informació a l’apartat d’Organització.]\nVoluntariat estable en altres grups locals amb seu a diverses ciutats arreu de Catalunya. Els membres dels grup col·laboren en les diverses tasques de l’ONGD fonamentalment en els àmbits dels esdeveniments i la sensibilització. [Anar a l’apartat corresponent]\nCol·laboració amb altres entitats que treballen en l’àmbit social de casa nostra. Intercanvi d’informació i canalització de sol·licituds de persones concretes que desitgen fer voluntariat amb infants i joves, dones, immigrants, entre d’altres. [Anar a l’apartat corresponent]\nAccions de Cooperació al Desenvolupament\nSuport a projectes de desenvolupament a països del Sud\nSuport a l’educació amb beques educatives d’escoles de països del Sud\nPromoció del voluntariat de cooperació de llarga durada a països del Sud


Passos a l'uníson i gestos simbòlics de reconciliació entre els líders, Kim Jong-un i Moon Jae-in\n27/04/2018 - 07.18 Actualitzat 27/04/2018 - 22.05\nTrobada històrica entre els líders de Corea del Nord, Kim Jong-un, i Corea del Sud, Moon Jae-in.\nPer primera vegada des de l'armistici que va posar fi a la guerra el 1953, un mandatari nord-coreà trepitja territori de la veïna del sud.\nDe "l'home coet" amenaçant i autoritari a l'encaixada amb el líder de Corea del Sud. Les dues cares del "líder suprem" Kim Jong-un https://t.co/M44RnlNtXV #Play324 pic.twitter.com/eCqrBD7ULN\n 324.cat (@324cat) 27 d'abril de 2018\nHa estat a dos quarts de tres de la matinada (mig matí a Corea del Sud) quan el líder nord-coreà, Kim Jong-un, ha entrat a la zona desmilitaritzada que divideix els dos països des que es va signar l'alto el foc que va posar fi a la guerra. Allà l'esperava un somrient Moon Jae-in.\nNi el pare ni l'avi de Kim Jong-un, els seus antecessors en la presidència nord-coreana, van fer aquest pas simbòlic, que obre el camí a un procés de pacificació.\nEn trobar-se a la línia divisòria, Moon ha dit a Kim: "Has vingut al sud, em pregunto quan podré anar jo al nord." La resposta de Kim Jong-un ha estat ràpida: "Potser ara és un bon moment perquè vinguis", l'ha agafat de la mà i han passat a la zona nord de la línia de demarcació, en un gest carregat de simbolisme, però que no estava previst pel protocol.\nMoon Jae-in ha dit que ha estat "una decisió molt valenta" per part de Kim Jong-un fer el pas d'entrar a Corea del Sud.\nDesprés de la protocol·lària encaixada, els dos líders han caminat junts cap a la zona on s'ha fet la reunió bilateral entre els dos països. El posat tranquil i somrient dels dos mandataris ha estat rebut amb emoció pels sud-coreans, que han seguit de forma massiva la trobada per televisió.\nDesprés d'aquesta imatge, que ha donat la volta al món, han anat fins a la Casa de la Pau, les instal·lacions al costat sud on s'ha fet la reunió cara a cara entre les delegacions dels dos països.\nKim Jong-un ha dit que el moment de trepitjar territori de Corea del Sud ha estat "commovedor" i ha descrit la trobada com l'oportunitat d'escriure "una nova història":\n"Avui som a la casella de sortida, on una nova història de pau, prosperitat i relacions intercoreanes s'està escrivint."\nMoon Jae-in ha dit que hi ha esperança per a la pau:\n"Espero que serem capaços de parlar amb franquesa i arribar a un acord per fer un gran regal als coreans i a la gent d'arreu del món que desitja la pau."\nHi ha hagut, fins i tot, espai i temps per a les bromes. Kim ha tornat a recordar que els assajos nuclears i de míssils de llarg abast l'han obligat a matinar tot sovint. A aquest comentari, Moon ha contestat que, des que Corea del Nord va anunciar una moratòria del seu programa nuclear, ell ja pot "dormir millor".\nUna trobada històrica, plena de gestos simbòlics i emotius, i amb un ambient cordial, en la primera cimera entre els dos països que se celebra al sud de la frontera. Sobre la taula hi ha la desnuclearització de la península i un possible acord de pau que renovi l'armistici vigent des del final de la guerra de Corea, el 1953.\nLa d'avui és la tercera cimera entre les dues Corees. L'última trobada bilateral es va fer fa 11 anys i va acabar en fracàs absolut.\nEs fan públiques les fotos de la trobada secreta de Mike Pompeo i Kim Jong-un


Prou de Vox! | NacióDigital\nProu de Vox!\n«Per què els ha votat tanta gent? És possible que alguns ho hagin fet perquè s'han adonat que existeixen, perquè sortien a la tele tot el sant dia.»\nper Toni Vall , 7 de desembre de 2018 a les 15:12 |\nVox, en plena celebració per la seva irrupció amb 12 diputats a Andalusia | ACN\nA totes les hores. A tots els canals de televisió, a totes les ràdios i a tots els diaris. Vox a la sopa. Ja es veu que això ha de ser dolent per força, que és malaltissa aquesta presència mediàtica compulsiva. Ja s'entén que un vulgui entendre per què 400.000 andalusos han votat aquests carcamals energúmens perquè tinguin ni més ni menys que dotze escons. Ja s'entén que les alarmes saltin. Ja s'entén que amb la psicosi d'entendre-ho encara que no se'ns escapi res, una de les conseqüències dels temps de dictadura tecnològica que vivim, estiguem famèlics de respostes. Però potser també estaria bé preguntar-nos si ajudem a alguna cosa parlant compulsivament d'ells tot el sant dia.\nPer què els ha votat tanta gent? És possible que alguns ho hagin fet perquè s'han adonat que existeixen, perquè sortien a la tele tot el sant dia. Amb el tema de la possible exhumació de Franco no hi havia dia que no sortissin a un programa o l'altre. Amb l'oposició a l'independentisme, també. Que si la ultradreta cap aquí que si la ultradreta cap allà. Prou d'ensenyar-nos què diuen i què pensen uns tarats mentals!\nSi la Fundación Franco és notícia per algun motiu, és normal que es mencioni i que es faci una entrevista perquè ens adonem que encara existeixen alguns homes de les cavernes. Si hi ha un reportatge d'investigació o un fotoreportatge del Jordi Borràs o un relat periodístic sobre la pervivència de la ultradreta des de la Transició, doncs segur que serà interessant. Però el metrallament al qual hem estat sotmesos els últims mesos se surt de tota lògica.\nA Europa i al món aquesta mena de populismes purulents són una realitat dolorosa que no podem defugir. I aquesta realitat segur que té arrels molt més profundes del que imaginem. Per exemple, el relativisme, l'ultraliberalisme, la crisi galopant de les esquerres, la dictadura de l'economia, la confiança absoluta en el mercat, etcètera. Però també és veritat que Vox s'ha cregut que podia créixer perquè se li han donat altaveus, perquè existeix una espècie de fascinació morbosa en aquest tipus de fenòmens del mal, en les forces tel·lúriques i ancestrals, en el neandertalisme que sobreviu i reviscola.\nAlgunes mirades entossudides en el retrat sociològic, el cerebral anàlisi polític ens donen explicacions, justificacions, excuses i més excuses. Diuen que els votants de VOX no són tots uns feixistes sinó que hi ha motivacions molt més enllà d'això. Es cau en una correcció política estrambòtica, prefabricada i poruga. Qui vota uns fatxes, vota uns fatxes. I punt. Al final semblarà que les culpes siguin de tots els altres i no pas de la ignorància i irresponsabilitat d'unes persones majors d'edat que introdueixen un vot en una urna. Ja som grandets!\nAlgun lector em podrà retreure que estic demanant deixar de parlar de VOX mentre li dedico un article. Tindrà raó. Em sabrà disculpar però aquesta petita contradicció, oi? Fa pocs dies a TV3 van emetre un reportatge interessant sobre el partit polític dels fatxes i el Salvados de diumenge també està dedicat a ells. Segurament també serà interessant. Seria bo deixar de fer-los cas. Part de la seva lògica, infantil, violenta, profundament analfabeta, rau a fer-se els milhomes, en plantar cara, en fer moneries davant d'una càmera, en presumir de la seva fètida incultura. El que a qualsevol persona una mica cultivada li faria vergonya, a ells els apassiona. S'hi senten còmodes. La publicitat suposadament perjudicial, a ells els va a favor. Hi ha molta incultura en aquest món. Hi ha molta gent que no ha obert mai un llibre.\nNo els fem més publicitat gratis. Fem-los fora de la nostra vida. Silenciem-los. És clar que em temo que ja és massa tard.\nLes anàlisis de NacióDigital, Política, Filiprim, Jordi Borràs, Salvados, eleccions andaluses, Santiago Abascal, Vox\nVox capitalitza la lluita contra la invasió demogràfica del tercer món. És això el que ha aconseguit la premsa.\nPer Anònim el 8 de desembre de 2018 a les 14:02\nTot ho justifiquen per allò de respectar la pluralitat informativa\nPer Girona el 8 de desembre de 2018 a les 01:17\nÉs mentida. Durant anys el Pacma i d'altres partits animalistes han tingut més vots que aquests feixistes. Són grups pacifistes, amb idees noves per fer un canvi de rumb al món, que comenci per traclar amb més respecte totes les criatures amb qui compartim el planeta. Mai tenen ocasió d'exposar les seves idees perquè mai cap televisió ni ràdio els fa entrevistes ni ajuda a difondre el seu missatge. En canvi ens hem menjat a VOX a mil programes de TV3 quan fins ara teni en només un grapat de seguidors. És un comportament estúpid ajudar a fer publicitat a la pitjor part de la societat i obviar bona gent. I si comencem a ser justos i deixar d'anar a buscar el gran titular escandalós?\nD'entre els periodistes espanyols i catalans, hi ha molt fatxa reprimit, latent.\nPer Anonim-1 el 7 de desembre de 2018 a les 19:16\nL'explicació que sempre amagaran\nPer Andreu_p el 7 de desembre de 2018 a les 18:03\nSaps una cosa que faria que VOX tingués la meitat dels vots que te? Que algun partit moderat estigués en contra de la llei de venjança de gènere. Actualment hi ha aproximadament 1.500.000 homes que han sofert denúncia falsa. Entre aquests i víctmes indirectes, sumen 3.000.000 que tenen pes electoral. Com que el 90% de la gent no és militant en res, aquest 90% no tenen mania en votar VOX si veuen que és l'únic que ha anunciat derogar aquesta llei feixista. Si no ho veieu clar, mireu aquí: http://bit.ly/2sQ0Zca En el moment que un partit no extremista prometi que farà una llei contra la violència de gènere però per igual als dos gèneres.O sigui que prometi igualtat de gènere, la gent deixarà de votar VOS i votarà aquest partit.\nPer Anònim el 7 de desembre de 2018 a les 16:14\nés perfectament clar per què succeeix.Les clavegueres de l'estat treballen a tota màquina.Deixeu-vos de teories escerransides sobre les raons del homínids que voten aquestes opcions.Els origens els coneix perfectament l'Hades,clavegueram,etc.


tobuushi: Vandalisme nazi contra Anne Frank a Tòquio\nLlegeixo amb preocupació la notícia dels atacs contra els llibres d'Anne Frank i altres relacionats amb la Xoà a les biblioteques públiques de la ciutat de Tòquio.\nUn total de 300 llibres de diferents biblioteques de la capital japonesa han estat estripats. El motiu la seva temàtica anti-holocaust.\nÉs preocupant el resorgiment dels moviments nazis arreu del món. Alguns ho atribueixen a la crisi econòmica, és normal el nazisme és demagògic i populista. Tanmateix al Japó no es pot dir que ho estiguem passant tant malament com a Europa, com perquè ara es desperti la xenofòbia latent a la societat japonesa.\nPer sort la policia ja ha arrestat el sospitós, un home d'uns 30 anys de nacionalitat nipona. Això fa que el seu capteniment sigui encara més absurd. Ja us he explicat en aquest blog, que els japonesos es van mantenir neutrals en el cas dels jueus, i fins hi tot, com en el cas de Sugihara, ambaixador japonès a Lituània, van salvar moltes vides hebrees.\nSempre que hi ha una acció hi ha una reacció, la setmana passada l'ambaixada de Israel al Japó va fer donació de 300 exemplars del Diari d'Anne Frank per reemplaçar els llibres estripats.\nL'ambaixador de Israel, Peleq Lewi fent donació dels llibres a la biblioteca de Suginami, Tòquio.\nPer altra banda la doctora Penèlope Taketani de 95 anys vice presidenta del Lenia Medical Corporation's Artemis Women's Hospital ha fet donació de 40 exemplars del llibre Diari d'Anne Frank a la biblioteca pública de Higashikurume.\nLa doctora Taketani ( és el cognom del seu marit ) va néixer a Rússia i fa arribar amb la seva família al Japó l'any 1917 fugint de la Revolució Bolxevic.\nCom Anne, la doctora Taketani va patir persecució i por, la seva aventura es descriu en un llibre-entrevista de l'escriptor japonès Kentaro Kumaga, on relata la seva experiència. 悲しみのマリア ( Maria trista ).\nEm fa vergonya dir que no vaig saber qui era Anne Frank fins que, en un viatge a Amsterdam amb la universitat anglesa, un company, també català, em va portar a la seva casa-museu. Allí hi vaig veure exposada l'edició en català del Diari, que vaig llegir en anglès de seguida que vaig tornar a Anglaterra.\nSi no l'heu llegit us el recomano, també la sèrie de contes curts que Anne va escriure per entretenir-se.\nContes des de l'anex secret.\nAnne Frank va morir en un camp de concentració, Penèlope es va casar, va tenir fills doctors com ella i a la seva edat encara dirigeix un centre dedicat a les dones.\nQui sap que hagués pogut fer Anne Frank...\nPublicat per tobuushi a 4:58 p. m.\nEm sap molt de greu llegir aquesta notícia. És una vergonya com s'està tornant la societat...\nAra que toques aquesta noticia , et voldria fer una pregunta que poder hi està una mica relacionada.\nQuina versió o manera de veure-ho te el poble japonès després de haver format par de “Les potencies de l’eix”?\nSi ja has parlat d’això en el teu bloc, remet-me a les entrades corresponents si us plau.\nEn aquesta parlo de nazis kawaii:\nRelació jueus i japonesos:\nEn aquest parlo de Sugihara:\nEn tenia unes altres però sincerament no les recordo, pensa que porto més de 1000 entrades!


Notícia: Processó del Ressuscitat i Cant de l’Àngel a Blanes.\nNoticia publicada a la web el 04/04/2013 11:40:12 AM\nEl diumenge de Pasqua de Resurrecció, a Blanes se celebra una processó que compta amb una tradició centenària. Es tracta de la Processó del Ressuscitat, coneguda també com la de l’Àngel, perquè culmina amb el Cant de l’Àngel. Segons els entesos, actualment només hi ha tres llocs arreu de Catalunya on segueix la tradició del Cant de l’Àngel. A banda de Blanes, també es fa a Olot i a Calella.\nA les 11 del matí és quan comença la litúrgia de la processó amb la sortida del primer dels dos passos de què consta. Es tracta de la imatge de la Verge de Pasqua que, des de l’any 2001, la porten exclusivament dones.\nUn quart d’hora més tard es carrega el segon pas, el de la imatge del Ressuscitat, que inicia la sortida per emprendre un camí diferent al de la primera imatge. Enguany, l’assistència no va ser tan nombrosa com és habitual en aquesta processó, potser pel fet que aquest passat diumenge a la matinada tot just acabàvem d’estrenar el nou horari d’estiu i encara hi havia qui podia tenir ajustat el rellotge a l’antic.\nDes de la Comissió de Processons, s’ha valorat en canvi molt positivament que l’assistència de públic a la plaça dels Dies Feiners fos tan multitudinària com sol ser habitual, ja que és aquí on es pot presenciar un dels moments culminants i més emotius amb què compta la Processó del Ressucitat. Abans, però, les dues imatges s’han de trobar perquè la de la Verge faci les tradicionals genuflexions davant la del Ressuscitat.\nAgustí i Martí Delgado, pare i fill, intèrprets del Cant de l’Àngel\nÉs a la plaça dels Dies Feiners on des de fa pocs anys es pot gaudir de la peça musical del Cant de l’Àngel, el Regina Coeli. Enguany la novetat ha estat que qui la va interpretar, Martí Delgado, ho va fer acompanyat a l’orgue pel seu pare, el músic Agustí Delgado.\nVa ser precisament l’organista que aquests darrers anys ha tingut cura del teclat, Emili Bitlloch, qui va fer la proposta a pare i fill, després que ja els va sentir interpretar una peça musical a l’església. Tots dos, que fa pocs anys que viuen a Blanes, van acceptar ràpidament la proposta.\nEn Martí, que estudia cinquè a l’escola Quatre Vents, explica que tan sols es va posar nerviós abans d’iniciar la interpretació, però que després li va ser molt fàcil. Per la seva banda, el seu pare està treballant actualment en la formació d’una coral infantil a Blanes, un projecte que el té molt engrescat.\nQuan acaba la peça musical, la processó torna a posar-se en marxa, de nou acompanyada per la música de la banda del Col·legi Santa Maria. Aquesta vegada els dos passos emprenen plegats el camí de tornada, escortats per l’artística palma de grans dimensions que també presideix el Cant de l’Àngel. La celebració del Diumenge de Pasqua de Resurrecció a Blanes es tanca amb un ofici solemne durant el qual torna a interpretar-se el Cant de l’Àngel. Per últim, val a dir que des de la comissió que organitza les processons de Setmana Santa, s’ha fet una crida perquè tothom qui vulgui participar activament en aquesta tradició ho pugui fer.\nData de realització: 04/04/2013 | Data de la darrera actualització: 04/08/2013


Vida i actualitat - Valors\nJordi Sacristán Tasis| 10/12/2020 09/12/2020 |Opinió|\nEscriu el filòsof Josep Maria Esquirol a l’assaig La resistència íntima que hi ha vida més enllà de l’actualitat. O més concretament; només hi ha vida més enllà de l’actualitat. «La llibertat consisteix a sortir de l’estadística cap el fet lateral capaç de crear, de resistir» assegura.\nConvé rellegir Esquirol immersos en una enorme crisi de confiança, social i política, resultat dels efectes desestabilitzadors d’una pandèmia inesperada. L’allau d’estímuls disfressats d’informació i consumits sota l’epígraf d’actualitat, han mostrat la vulnerabilitat d’una societat que està vivint paral·lelament les conseqüències tòxiques d’una «infodèmia». Ara més que mai, quan el cos de la notícia ens afecta a tots per igual i tots podem ser protagonistes de la història, és quan la relació amb allò que anomenem actualitat s’ha demostrat més llunyana de la veritat.\nRecordo encara estius a l’illa de Menorca on calia esperar més enllà del migdia l’arribada de la premsa, que provinent de la península, aterrava i es distribuïa sense pressa per algunes papereries. Un fet que obligava al lector a una acció de cerca activa i motivada per trobar informació en paper, útil per posar-se al dia, contrastar i construir opinió. Hi havia doncs un temps de distància entre els fets o l’opinió publicada i el consum informatiu per part del lector. Probablement aquest temps de repòs des que les redaccions tancaven edició a mitjanit fins que el diari es desplaçava al punt de venda, demandava un certa perspectiva o anticipació en relació a la informació publicada. Malgrat el decalatge temporal, en la interpretació dels fets eren els diaris els qui acabaven marcant l’agenda de l’endemà a ràdios i televisions. Diaris pensats i construïts hores abans. Hi havia més marge, més recorregut, major reflexió. La immediatesa quedava per aquelles notícies d’última hora que podien desfigurar per sorpresa el relat de la quotidianitat.\nDes de fa uns anys els darrers estius a l’illa ja no comporten esperar el diari fins el migdia, ni desplaçar-se a la desapareguda papereria que ara acull la botiga de gelats d’una cadena local. Ara les notícies s’acumulen en forma de globus d’alerta en les pantalles dels nostres smartphones i ens aboquen inexorablement a la cerca de les reaccions alienes de manera immediata, sense filtres, sovint sense temps per a la reflexió. I és aquesta allau de respostes immediates, sovint emocionals, que van configurant les nostres opinions majoritàries, que alhora van construint les nostres creences personals. Difícil no deixar-s’hi arrossegar. Potser des d’una certa consciència ens podem arribar a protegir dels seus efectes, però la temptació del click instantani, de la frase o l’opinió pròpia ocurrent a les xarxes socials és del tot irresistible.\nÉs en aquest context on la veritat es desdibuixa, on la desinformació creix i on l’acumulació va debilitant la confiança d’una ciutadania que transita per l’actualitat sovint sense el context, ni la narrativa adequada. Mai abans ens havien recomanat dietes informatives per protegir la nostra salut mental, mai ens havien parlat «infodèmies» o «fake news».\nUna emergència és també i per definició, l’acció de fer emergir. I en aquesta crisi que estem vivint, dolorosa i universal, quan més caldria confiar en el sistema emergeix una pandèmia informativa que ens fa viure desorientats. El periodisme és la immediatesa, però és també i sobretot saber posar en context la informació. Les xifres de morts, d’infectats, les mesures agregades o les possibles solucions que no arriben, no tenen interès, no serveixen de res si no hi ha coneixement i context. Cal saber discernir entre la propaganda burocratitzada que pretén imposar un relat per sobre d’allò que és real. Negar la complexitat sense donar les claus per a la seva comprensió, és negar la diversitat i la dificultat d’un món canviant.\nEscoltava no fa molts dies una entrevista a la ràdio al director del documental ‘2020’ Hernan Zin on es lamentava amargament que cap de les televisions d’àmbit estatal, ni pública ni privada, havia volgut emetre el seu extraordinari treball que acumulava hores i hores de rodatges a hospitals, residències, serveis d’emergència i els improvisats dipòsits de cadàvers de la Comunitat de Madrid en els pitjors moments de la primera onada de la pandèmia. Ningú no l’ha volgut, perquè algú ha decidit per nosaltres que allò que explica és una dosi massa elevada de realitat per que la ciutadania pugui pair-la sense remoure consciències.\nLa crisi de confiança que vivim és perillosa perquè reforça l’individualisme que sovint es mou com a lògica resposta emocional a situacions desfavorables. Els ciutadans consumim xifres que justifiquen onades i fem de més i de menys amb les mesures que dicten els governants sense massa convicció. Molta informació, això sí, però massa desdibuixada, debilitant la necessària confiança de la ciutadania en els seus responsables públics. Un mecanisme d’acció-reacció que va teixint un marc de convivència marcat per la incertesa.\nCom diu Josep Maria Esquirol a La resistència intima: «la paciència i la maduració no s’ajusten a l’actualitat. L’actualitat com anticipació promou preferentment l’expectativa i les preses per no perdre’s allò que en cada moment es fa actual». L’actualitat és interessadament emocional i per això hi ha molta gent disposada a deixar-se arrossegar per qualsevol relat inversemblant, però que presenti uns fets que encaixin amb les seves expectatives i necessitats, tot oblidant, com deia el filòsof Esquirol, que només hi ha vida més enllà de l’actualitat.\n←La perfecta imperfecció\n→Alicia Aradilla: “Treballar des de casa no és teletreballar”


FSE d’Atenes: Recta final\nper Léonce Aguirre\nL’assemblea europea de preparació del Fòrum social d’Atenes, celebrada a Frankfurt del 3 al 5 de mars, ha fixat el programa d’activitats del quart Fòrum social europeu (FSE). Tenim cita a Atenes, del 4 al 7 de maig de 2006.\nProp de 210 seminaris se celebraran entre el matí de dijous i dissabte al migdia, al voltant de disset temes: agricultura; democràcia i drets fonamentals; discriminacions, racisme i extrema dreta; drets socials, serveis públics i protecció social; educació, cultura i mitjans de comunicació; medi ambient; guerra i pau; alternativa feminista; Europa dins la globalització liberal; treball; migracions a Europa; on va la Unió europea?; política econòmica a Europa; polítiques de seguretat i repressives; precarietat, pobresa i exclusió; estratègia del moviment; política urbana.\nAquesta autèntica miscel·lània de les resistències al liberalisme ens ha de permetre dissenyar una alternativa a la política de la Unió europea i dels diferents governs actuals sobre totes les qüestions plantejades, però igualment, en termes més generals, una alternativa global al capitalisme. I, tot plegat, amb la preocupació d’afavorir les mobilitzacions. En aquest marc, es discutirà la primera versió d’una Carta per una altra Europa, que tanmateix no hauria d’adoptar-se a Atenes, atès que el treball d’elaboració i les discussions encara no han avançat prou. Ara com ara, el projecte no és satisfactori, car se situa massa en el marc d’una democratització de les institucions actuals i evacua la qüestió de la ruptura radical amb el liberalisme i el funcionament de l’economia capitalista. Una ruptura que esdevé, però, necessària per tal que les reivindicacions avançades no quedin en un mer desig piadós.\nEl dissabte 6 de maig, a la tarda, tindrà lloc una gran manifestació pels carrers d’Atenes i, diumenge al matí, se celebrarà l’assemblea general dels moviments socials, que haurà de fixar un calendari de mobilitzacions a escala europea.\nEl fòrum d’Atenes se situa com una frontissa en el procés dels fòrums socials europeus. Totes les condicions estan reunides perquè a Grècia la mobilització sigui de masses, atès que la coalició d’organitzacions sindicals i associatives, però també polítiques, que s’ha assolit és també extremadament àmplia. De la mateixa manera, aquest fòrum hauria de permetre una extensió substancial cap al països d’Europa de l’Est, dels Balcans i cap a Turquia. D’una altra banda, existeix també el perill d’un encongiment de les forces que participen activament en la preparació de l’FSE, sobretot pel que fa als sindicats, però també a les associacions i ONG. És d’allò més important, doncs, assegurar la pluralitat de les intervencions en els diferents seminaris i aconseguir que cada coalició nacional s’esforci, des del seu propi país, per ampliar el nombre de les organitzacions que hi participen. De l’èxit numèric i del ventall d’organitzacions que siguin finalment presents a Atenes dependrà, en gran mesura, la continuïtat de la dinàmica dels fòrums socials, iniciada a Florència el 2002.\n(Traduït de “Rouge” setmanari de la LCR. 16/03/2006)


El vell sàtir | Club CreAcció\nEl vell sàtir\n27 abril, 2017 ~ clubcreaccio\nDes de la meva finestra estant el veia: segur d’ell mateix, el seu caminar ostentós, el cap aixecat amb gallardia, les seves maneres prepotents denotaven el que era. Vivia al carrer, i havia après a sobreviure de una manera extraordinària. Valent i caut alhora, tothom el respectava. El seus ulls penetrants i dolços sense mesura, i els seus bigotis erectes i masculins acabaven d’arrodonir tot el seu carisma i personalitat. Jo havia perdut el cap per ell. Havia estat apunt de deixar-ho tot. De perdre el meu confort en aquesta casa de senyors, de perdre la meva vida dins de la meva família. Si la meva família. Sé que el seu estimar, el d’ells, és ja decadent i conformista; que els nens han desaparegut, i que aquests dos vells m’estimen i m’ignoren a parts iguals. Però em tenen en compte. Jo sóc la Mixa. La gateta dolça i submisa que volta, i voltava, per la casa de manera sigil·losa. Tot això ho havia estat apunt de perdre per ell.\nEm voltava i m’acaronava, ho recordo com si fos avui. Els seus miols m’omplien com cap altre gat ho havia fet. Em va prometre el món, em va fer sentir la passió i potser i tot l’amor… I ara, tant de temps després, me n’adono que havia estat una més, que com jo, moltes havíem estat seduïdes, i perquè no dir-ho, estafades també. I dic estafades amb plena consciència, perquè ell ja en tenia una, i jo ho sabia, i ho sabíem totes, però anàvem caient al cul de sac que ens tenia preparat, sense escapatòria.\nSé que avui segueix igual. Que les seves conquestes es deuen comptar per cents, o per mils, i ara que ho veig a la distància, i des de la placidesa dels anys, i el confort d’aquesta finestra assolellada i panoràmica, m’estiraria del meu pèl rogent, tot i que em retinc perquè ja no és el que era.\nPerdre-ho tot per aquest arrogant gat marró, hagués estat mortal, perquè jo no hagués pogut sobreviure al carrer. Ara ho sé, llavors pensava que ell em podria protegir de tot, que tenint-lo a ell, el món també seria meu.\nEll ja no està en el seu millor moment, és veritat, però segueix igual que sempre, astant les pobres maneres de un sàtir per poder seguir seduint d’altres gatetes incautes. I a tot això la seva gata, ja gran com ell, el segueix submisa i obedient. I jo em pregunto: sabrà ella tot això? No, ella s’estima més no saber.\n< Previous SANT JORDI I EL DRAC\nNext > Puertas abiertas


CLÍNIQUES I CENTRES TRIORA\nEls experts recomanen demanar ajuda professional quan es detecten símptomes en una persona propera\nCanvis en l'estat d'ànim, conflictes familiars o irresponsabildad laboral, possibles indicadors\nDilluns, 08/07/2019 | Actualitzada 11/07/2019 - 12:42\nL’addicció és una malaltia crònica que es cola en la vida de les persones afectant el funcionament i l’estructura del cervell, i en moltes ocasions impedeix que l’individu sigui conscient de tenir un problema i de les conseqüències negatives d’aquest.\nPer aquesta raó, per ajudar algú amb problemes d’addicció és fonamental poder detectar-la a temps, i una vegada que l’entorn ha localitzat el problema, el següent pas és buscar ajuda professional.\n“L’addicció és una malaltia multifactorial”, explica el doctor Joaquín Descals, psiquiatre i director mèdic de Triora Barcelona i de la Clínica Triora Alicante “existeix un factor congènit (gens), un factor ambiental i un factor psicològic que determina si la persona que està consumint alguna substància addictiva o desenvolupant una conducta addictiva pot arribar a manifestar la malaltia d’addicció”.\nSímptomes d’una addicció\nParlem d’addicció quan es passa de l’ús a l’abús i de l’abús a la dependència. “El moment que el consum de substàncies pren massa protagonisme en la vida de la persona, i es comencen a eludir les responsabilitats personals, és el moment d’estar alerta”, asseguren els experts de Triora addiccions.\nUna de les principals àrees que es veuen afectades són les relacions familiars i socials. “La persona addicta tendeix a un grau d’aïllament més gran, amb canvis en el grup d’amics. Comença a tenir dificultats amb els fills fins al punt de molestar-los i comencen a aparèixer conflictes amb la parella. De sobte es torna més esquerp, es tanca i, quan surt, ho fa sense cap tipus de control”, detalla el Dr. Descals de Triora Barcelona.\nEl doctor Joaquín Descals, psiquiatre i director mèdic de Triora Barcelona.\nUn altre dels símptomes són les alteracions en l’acompliment normal de les responsabilitats laborals. L’addicte deixa d’assistir amb regularitat a la feina i hi busca excuses. Està més distret, el seu rendiment baixa i deixa cites penjades sense cap excusa fins al punt que comença a ser amonestat per això.\nNegar l’existència de l’addicció, així com tots els problemes derivats d’aquesta, és un dels símptomes més clars. A més, es donen canvis en l’estat d’ànim, amb aparicions brusques d’episodis d’irritabilitat o de depressió, al costat d’una tendència a passar més temps tot sol i desinterès per realitzar activitats.\nA mesura que va avançant la malaltia d’addicció es comencen a fer més evidents els canvis en l’aspecte físic, com pot ser la desatenció de la higiene personal i l’aparició de sagnies nasals, secrecions nasals, ulls irritats o pupil·les dilatades.\nLa importància de l’ajuda professional\nEn el moment en què detectem algun dels signes esmentats anteriorment, el primer pas és intentar parlar amb aquesta persona. Des de les clíniques i centres Triora recomanen que a l’hora d’iniciar aquesta conversa és fonamental mostrar-li la nostra preocupació no jutjant-lo sinó estenent-li la mà, oferint-li la nostra ajuda, perquè moltes vegades ell no vol ser conscient o no és capaç de veure el que li passa.\n“S’ha de tenir en compte que ens enfrontem a una persona molt manipuladora i que anteposarà el consum a qualsevol altra cosa, però, sabent que aquestes interferències es produeixen, hem de ser capaços d’ajudar-la a reflexionar, que entengui el que li està passant”, explica l’expert. Una altra de les opcions, és la de la intervenció familiar, quan els éssers estimats de l’addicte es reuneixen sense ell per acordar una mateixa línia de discurs i fer més efectiva l’ajuda.\nUna vegada atès aquest primer pas, és indispensable buscar ajuda professional. El Dr. Descals subratlla que “per solucionar un problema d’addicció indubtablement cal buscar ajuda professional en un centre terapèutic, on el pacient, després de reconèixer l’existència del problema, pren consciència del que li passa i comença un programa de treball personal guiat per un equip medicoterapèutic que li permetrà recuperar el sentit a la seva vida”.\nA l’hora d’escollir el centre, s’han de tenir en compte diversos factors, un d’ells és la metodologia que utilitza, en aquest sentit, el grup Triora ha desenvolupat un model de tractament integral, el Model Triora, un exclusiu tractament, amb resultats provats, que aborda la recuperació de la persona a través de components mèdics, psicològics i físics treballant el cos, la ment i la recuperació dels valors perduts durant l’addicció.\nPer ajudar un familiar amb una addicció es pot contactar amb Triora Barcelona (València 243-245 2n 2-1) a través del web www.triora.es o el telèfon 930.156.201.\nAixí és la sabata espanyola més còmoda del món que desitgen totes les mares


Detalls de la banda sonora del vídeo de 'Casa De Mi Padre' Plus per a 'Jo No Se' realitzat per Will Ferrell - Notícies | De Novembre 2020\nSXSW arrenca avui i la assolellada ciutat d'Austin, assolellada barbacoa, és probablement el lloc perfecte per a “Casa De El meu Pare”Fins a la seva estrena. Les estranyes comèdies de boles protagonistes Will Ferrell, Diego Luna, Gael Garcia Bernal, Nick Offerman i Genesis Rodriguez en una pel·lícula a les telenovel·les mexicanes, explica la història d'un ramader que s'enamora del nuvi del seu germà i que acaba en una guerra amb un senyor de la droga. Dit d'una altra manera, és exactament el que podríeu esperar de Will Ferrell, tret que aquí estigui el cas: tot és en castellà.\nI això també ho és a la banda sonora Christina Aguilera va acabar amb la cançó del títol, algunes cançons més de diversos jugadors (incloses dues cantades per Will Ferrell) i algunes peces de partitura de Andrew Feltenstein i John Nau. Per donar-li una mica de sabor del que vindrà, Funny Or Die ha deixat anar el vídeo / clip de la pel·lícula de “Yo Ne Se”, que dóna una bonica mirada sobre allò que podem esperar. I sí, el to (i les lletres) semblen perfectes per ser una paròdia agradable d'aquest tipus de cançons populars, sense passar per sobre ni canviar-se. I bé, la veu de Ferrell tampoc és dolenta.\n'Casa De Mi Padre' s'estrena el 16 de març, i la banda sonora tocarà les botigues el 26 de març. A continuació es mostra el vídeo i el tracklist i podreu veure un altre clip de la pel·lícula a Rotten Tomatoes.\n'Casa De El meu Pare' Soundtrack Tracklist\n1. Casa De El meu Pare (Christina Aguilera)\n2. Drogues Raul (Andrew Feltenstein i John Nau)\n4. Fuzzorama (Andrew Feltenstein i John Nau)\n5. Massacre de casament (Andrew Feltenstein i John Nau)\n6. Demanar permís per a casar-se (Andrew Feltenstein i John Nau)\n7. Germà (Tom Farrell)\n8. Lala (Kara Nau i John Nau)\n9. Fight for Love (Will Ferrell i Genesis Rodriguez)\n10. Yo No Se (Will Ferrell, Efren Ramirez i Adrian Martinez feat. Mitch Manker)\n11. Car Burn (Cor de fantasma maia)\n12. Sortida de viatge (! Hebrochachos!)\n13. Sonia Pool (Andrew Feltenstein i John Nau)\n14. Luv Butts (Andrew Feltenstein i John Nau feat. Mitch Manker)\n15. Staredown (Andrew Feltenstein i John Nau)\n16. Dad Dies (Andrew Feltenstein i John Nau)\n17. Shellshock (Els Bromigos)\n18. Chubby Duckling (Andrew Feltenstein i John Nau feat. El professor)\n19. De el Cel (Cecilia Noel)\n20. Raul Dies (Cor Mayor Ghost)\namfitrió de sandàlies snl adam\nYo No Se interpretada per Will Ferrell de Will Ferrell


L'Exposició de Bolets Vila del Morell arriba a la 25 edició\n'Tocats del Bolet' celebra l'aniversari amb una mostra de 200 exemplars\ndimecres, 16 d’octubre 2019 - 16:40h\nL'Exposició de Bolets Vila del Morell arriba a la 25a edició | Cedida\nUn any més l'entitat Tocats del Bolet, amb la col·laboració de l'Ajuntament del Morell ha organitzat l'Exposició de Bolets Vila del Morell, una nova mostra micològica que arriba enguany a la 25a edició. Una fita rodona que combinarà cultura i gastronomia en aquesta cita plenament consolidada i marcada en vermell al calendari de tots els aficionats als bolets del nostre territori.\n25 anys de bolets al Morell\nL'exposició es realitzarà a les sales de l'Ajuntament, amb reproduccions en miniatura dels seus respectius entorns naturals, tant dissabte dia 19 de 16 a 20 hores, com diumenge 20 de 10 a 20 hores. Una mostra que inclou tant espècies comestibles com no, a fi que els visitants puguin aprendre a distingir-los.\nJose Luís Moreno, membre de Tocats del Bolet, explica que es podran veure «fins a 200 exemplars de bolets, molts dels quals no classificats, ja que un cop els exposem i trenquem la cadena de fred, s'accelera el seu procés d'envelliment i ja no es distingeixen les diferents espècies». Moreno creu que és molt interessant que «el públic pugui aprendre com són els diferents bolets que podem trobar en qualsevol sortida al camp» i destaca dues cites que tindran lloc durant el cap de setmana. Una, la inauguració oficial de l'exposició, el dissabte a les 18 hores, per celebrar els 25 anys de la mostra.\nEl diumenge arribarà el moment gastronòmic de l'esdeveniment, amb una degustació de plats elaborats amb els bolets. Finalment, aquest cap de setmana dedicat al bolet es completarà a l'exterior de l'Ajuntament amb la instal·lació de diferents punts de venda de productes relacionats amb la micologia.\nAquesta edició se celebrarà el cap de setmana del 18 i 19 d'octubre | Cedida\n"🎭 Torna la Mostra de Teatre Amateur de la Pobla de Mafumet!" "🔴 Enganya una menor perquè fugi de casa i es prostitueixi a TGN"\nEl Morell fires agenda


Solucions en matèria de recursos humans | Triangle\n(+34) 91 449 06 40\nSóc un candidat\nSóc una empresa\nHe llegit i accepto les condicions i termes d’ús\nHome | Solucions\nÉs la solució perfecta per gestionar les teves necessitats de treball temporal amb flexibilitat. Volem potenciar la teva productivitat oferint-te solucions de forma ràpida i eficaç.\nPerquè no hagis de preocupar-te de res, ens encarreguem de tot: reclutem, seleccionem, contractem i posem a la teva disposició el candidat adequat en el moment precís.\nSol·licita informació Veure servei\nÉs la solució que permet que et centris en el nucli del teu negoci mitjançant l’externalització de serveis auxiliars.\nOferim solucions a mida en funció de l’activitat i les característiques del servei, tot avaluant els recursos interns i externs necessaris i adoptant els mecanismes de comunicació més eficaços. Ens involucrem i comprometem: som un soci, no un proveïdor més. Posem tot el nostre coneixement i experiència al servei del projecte. Disposaràs sempre de personal qualificat i en formació permanent.\nLa solució per trobar el candidat adequat tant per al lloc de treball disponible com per a la teva empresa. Adaptem l’avaluació de les competències, aptituds i motivacions del candidat a les necessitats de la teva empresa.\nEn els nostres processos de selecció combinen el talent dels nostres consultors experts en la selecció de personal amb els mitjans de reclutament més innovadors del mercat, i t’acompanyem a tu i als candidats durant tot el procés.\nLa solució per potenciar el talent dels teus professionals i de la teva empresa.\nSabem que no hi ha dues empreses iguals ni dos professionals iguals. Així doncs, oferim solucions de formació a la mida dels nostres clients per desenvolupar al màxim les competències, habilitats i capacitats dels seus equips i, per tant, de l’empresa, implicant i mobilitzant totes les parts. A més, disposem d’una cartera de formació en línia amb més de 500 cursos tant sectorials com generals.\nLa consultoria és la solució que et permet de millorar el rendiment i l'eficiència de la teva empresa.\nA Triangle oferim serveis de consultoria de recursos humans a tots els nivells. Els nostres processos de selecció estan garantits i només es paguen en cas d'èxit. Així doncs, totes les candidatures es valoren amb criteri per trobar al/a la professional que més s'ajusta al càrrec.\nTambé ens ocupem del disseny i implementació del Pla d'Igualtat al teu negoci, i et proporcionem totes les tècniques i eines necessàries perquè s'ajusti a la legalitat i pugui ser beneficiós per a la teva empresa.\nEl nostre Centre Especial de Treball neix l’any 2005 amb una finalitat eminentment social: la integració sociolaboral de persones amb diferents capacitats, tot proporcionant i potenciant la seva incorporació al mercat laboral i garantint els seus drets, autonomia personal i estabilitat econòmica.\nEspecialitat en l’externalització de serveis a empreses, desenvolupa projectes a mida en funció de l’activitat, les característiques del servei i els recursos necessaris, i presta una atenció especial a la formació del seu personal, destinada a la prestació de serveis a empreses normalitzades, assolint així una inserció total del mateix en el mercat laboral.\nConeix més sobre nosaltres i el món dels RH\nHe llegit i accepto les condicions i termes d’ús.


DayRoom Chain Hotel, apartment 5 Tbilisi Geòrgia - Ofertes d'hotels amb els MILLORS DESCOMPTES EN LÍNIA\nMés informació sobre DayRoom Chain Hotel, apartment 5\nTant si es tracta d'un viatge de plaer com si és de negocis, Sulkhan-Saba Apartment és una elecció d'allotjament magnífica quan visiten Tbilisi. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Sulkhan-Saba Apartment és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de transport hotel/aeroport, lloguer de cotxes, restaurant, servei de bugaderia, lloguer de bicicletes.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, despertador, aparell de televisió per satisfer els clients més exigents. Pesca, equitació de l'hotel, són llocs ideals per a relaxar-se després d'un llarg dia. Sulkhan-Saba Apartment és la vostra destinació si buscau allotjament de qualitat a Tbilisi.


La Comunitat administrarà la setmana vinent 224.000 dosi contra el covid\nXimo Puig assenyala que la setmana vinent més del 15% dels valencians hauran rebut almenys una dosi de la vacuna\nEl president de la Generalitat Valenciana, Ximo Puig, ha comprovat aquest matí les obres del centre sanitari Roís de Corella de Gandia, acompanyat de la consellera de Sanitat Universal i Salut Pública, Ana Barceló, i l'alcaldessa de Gandia Diana Morant.\nEl cap del Consell ha assenyalat que, entre les previsions per a la setmana vinent quant a la vacunació contra el coronavirus, destaca que la setmana vinent se superarà el milió de vacunes administrades i s'aconseguirà una xifra de rècord quant a dosis administrades, tres mesos d'iniciar-se la vacunació i en ple mes d'abril, quan estava prevista la vacunació massiva.\nAixí, la setmana vinent més del 15% dels valencians hauran rebut, almenys, una dosi de la vacuna. Per farmacèutiques, s'administraran 120.000 dosis de Pfizer als majors de 80 anys i de 78 i 79 anys; i 3.000 segones dosis als col·lectius que van rebre la primera. A més, s'administraran 3.200 segones dosis de Moderna i 91.500 dosi d'AstraZeneca a persones de 64 i 65 anys, i 5.840 dosis a altres col·lectius d'àmbit social i sanitari.\nEn total seran a prop 224.000 dosis administrades, el rècord de vacunes administrades en una setmana.\nDesprés de vacunar al col·lectiu de personal docent, s'han administrat 912.484 dosi de vacuna. Per tant, el 12,36% de valencians ja han rebut alguna dosi i el 5,7% ja tenen la pauta completa. I a les persones majors residents li'ls han administrats 29.726 primeres dosis i 26.817 segones, per la qual cosa el 98% han rebut una dosi i el 90% ja tenen la pauta completa.\nAixí mateix, el personal sanitari i sociosanitari ha rebut 161.382 primeres dosis i 114.989 segones, per la qual cosa el 90% han rebut la primera dosi i el 64,5% ja tenen la pauta completa.\nQuant als grans dependents, 43.014 han rebut la primera dosi i 22.280 la segona també. I les persones majors de 80 anys han rebut ja 240.966 primeres dosis i 122.632 segones, per la qual cosa el 84% ja tenen almenys una dosi i el 43% tenen la pauta completa\nII Congrés plurilingüisme\nEs presenta el llibre 'Repressió econòmica i control social' a Gandia\nPresentació de la campanya 'Tardor literària' i expo 'Lletraferits


El Grup del Mes: Goiko – lanovaescena\nEl Grup del Mes: Goiko\tPer Frederic Cervelló (amb la col·laboració de Julián López de Santa Maria).\nFoto: Marta Cervelló\nGoiko és una banda assentada a Barcelona i formada pels flixancos Julián López de Santa Maria (que havia estat fundador junt a Ramir Guiu dels enyorats Joint), a la veu, guitarra i teclats, Marcel Bagés, a la guitarra, i Genís Bagés, a la bateria. La seva proposta musical beu d’estils tant dispars com el lo-fi, el noise o l’americana i les seves cançons constitueixen una estimulant raresa, oscil·lant entre la calma i la distorsió, en les què destaca la particular veu d’en Julián, comparada per mitjans com Rockdelux amb la de Fernando Alfaro (Surfin’ Bichos, Chucho).\nEl grup va començar la seva trajectòria vital a finals del 2009, amb la incorporació al projecte del baixista Arnau Pàmies i el propòsit d’assajar regularment i crear un repertori propi a partir de les cançons que el Julián havia anat enregistrant en el seu vell 4-pistes. Els propòsits es van acomplir i només uns mesos després gravaven la seva primera maqueta, La Gran Evasión, formada per quatre cançons, que ells mateixos s’encarregaven de distribuir en els concerts que oferien per Barcelona i voltants.\nA finals del 2012 van publicar el seu primer i, fins a la data, únic disc: Sin titular (auto-editat), gravat als estudis Infusiones Musicales per Jordi C. Corchs, col·laborador habitual de bona part de les bandes de l’escena independent de Barcelona (Refree, Standstill, Nacho Umbert…). Corchs va aconseguir traslladar al disc la sonoritat que el grup buscava, aquell so gairebé acústic que s’obté en els concerts que es fan en locals petits. Al disc, a banda de Julián, els germans Bagés i l’Arnau, també hi participaven la Mireia Garcia (veus a “Nana (para que no duerman)” i “Antihéroes”) i l’Àlvar Montfort (trompeta a “Sin titular”). Els discs anaven embolcallats amb cartrons estampats a mà pels mateixos Goiko, com –en paraules de Julián – una prolongació de la recerca del costumisme i el caire personal que traspuen les cançons que el configuren.\nDurant els dos darrers anys s’ha produït una diàspora momentània dels membres que conformaven el projecte deguda tant a temes personals com professionals (paternitats, estades a l’estranger, altres projectes que han requerit dedicació especial – recordem que Marcel Bagés forma part junt a Maria Arnal d’un duet d’èxit) i que ha significat un parèntesi en l’activitat dels Goiko.\nActualment, segons hem pogut saber, Julián ha reprès la tasca de composició i està preparant nou material per tal d’intentar gravar un segon disc en el què es tornarà a fer acompanyar d’en Marcel i Genís i en el què incorporarà un nou baixista donada la baixa definitiva de l’Arnau Pàmies. Esperàrem impacients!\nPodeu escoltar el primer disc de Goiko a:\nComparte esto:TwitterFacebookGoogleT'agrada:M'agrada S'està carregant...\tAuthor lanovaescenaPosted on 10 Març, 2017Categories EL GRUP DEL MES\tDeixa un comentari Cancel·la la resposta\tEscriu aquí el comentari...\nAnterior Previous post: Melòmans: Juan Antonio MorenoSegüent Next post: Instagramer de la quinzena: Frederic Navarro


La DO Empordà supera per primera vegada el centenar d'excel·lents a la Guia Peñín ·\nUn 43% dels vins de l’Empordà qualificats en aquesta edició assoleixen l’excel·lent\nResultat excepcional dels vins de la DO Empordà a la Guía Peñín 2020. Per primera vegada, la denominació empordanesa supera el centenar de vins excel·lents (entre 90 i 94 punts) en la darrera edició d’aquesta prestigiosa publicació. En total, 101 vins empordanesos assoleixen aquesta qualificació d’excel·lència, 18 més respecte als 83 vins de l’edició d’aquest any. En només cinc anys, els cellers empordanesos han doblat el nombre d’excel·lents en aquesta guia en passar dels 43 del 2015 als 101 del 2020.\nPer tercera vegada, un vi empordanès assoleix la qualificació d’excepcional (entre 95 i 100 punts). Es tracta del vi negre Perelada Finca Garbet 2015, del celler Perelada, que obté 95 punts. A continuació figuren quatre vins amb 94 punts: dos també del celler Perelada -el negre Finca Garbet 2014 i el dolç Perelada Garnatxa de l’Empordà 12 anys Dolç Natural 2006 Solera-; un del Celler Espelt -el vi negre ComaBruna 2016- i un altre del Celler Cooperatiu d’Espolla -el blanc La Porta Vermella 2015 de la col·lecció Vins de Postal-.\nUn total de 18 vins reben una puntuació de 93 punts, 5 més que en l’edició del 2019; 17 vins aconsegueixen 92 punts; 28 assoleixen una nota de 91 punts, i 33 reben una qualificació de 90 punts. De la resta de vins puntuats, tots reben la qualificació de molt bons (entre 85 a 89 punts). No hi ha cap vi que baixi d’aquesta nota. En total, els tastadors de la guia han valorat 234 vins empordanesos, dels quals un 43% són puntuats amb l’excel·lent.\nEls vins negres empordanesos, els més majoritaris a la denominació, acaparen la majoria d’excel·lents a la Guia Peñín del 2020, amb el 50’4% del total. A continuació, hi figuren els vins blancs, amb un 26’7%; els dolços, amb un 18’8%, mentre que els rosats i escumosos, concentren el 1’9% i el 0’9%, respectivament.\nUn any més, el celler que aconsegueix més excel·lents és Peralada amb 17 vins puntuats amb aquesta nota, seguit de Mas Llunes i del Celler Cooperatiu Espolla, amb 9; Vinyes dels Aspres, amb 8; Espelt i Vinyes d’Olivardots, amb 6, i Martí i Fabra, amb 5. La Guia Peñín valora els vins de 24 cellers DO Empordà, 22 dels quals aconsegueixen situar un o més vins a la categoria d’excel·lent, pràcticament els mateixos resultats de l’edició vigent.\nLa millora constant de les qualificacions dels vins empordanesos en cada edició de la guia torna a posar de manifest la millora qualitativa de les elaboracions dels cellers de la DO Empordà durant els últims anys. Aquesta millora ha anat acompanyada per l’aposta dels cellerers empordanesos per les varietats autòctones que han permès elaborar vins singulars i amb molta personalitat. Al llarg dels darrers anys, els vins de Tramuntana s’han guanyat un gran prestigi nacional i internacional que s’ha traduït en un considerable augment de les vendes: de les 2 milions d’ampolles comercialitzades el 2006 a les prop de 6 milions del 2018.\nTags: A Roses, Alt Empordà, Badia de Roses, Catalunya, Celler Cooperatiu d'Espolla, Celler Cooperatiu Espolla, Celler Espelt, Celler Perelada, Costa Brava, DO Empordà, Excel·lent, Girona, Guia Peñin, Guía Peñín 2020, Mas Llunes, Qualificació excel·lent, Roses, Vila de Roses, Vinyes d'Olivardots, Vinyes dels Aspres\nPrevious El Parc Natural del Montgrí, les Illes Medes i el Baix Ter acull el campionat d’Espanya de fotografia i vídeo submarí\nNext El professorat de les escoles de Roses aprèn a fer ús dels desfibril·ladors externs automàtics


Com valoren els béns les assegurances de llar | Consumer\nCom valoren els béns les assegurances de llar\nLes asseguradores fan una estimació aproximada de 600 euros per metre quadrat per al continent. Respecte al mobiliari i els objectes de valor, no és convenient taxar el seu valor de venda com a segona mà.\nPer al continent les assegurances fan una estimació aproximada de 600 euros per metre quadrat. Així, un habitatge de 120 metres quadrats s’assegura en 72.000 euros (uns 12 milions de pessetes). Si l’edifici és de construcció de luxe o de tipus xalet, la valoració pot pujar a 900 o 1.000 euros. En garatges i trasters es pren com a referència la meitat del preu aplicat per a cada metre quadrat d’habitatge.\nRespecte al contingut, és a dir, el mobiliari i els objectes de valor, és important apuntar que no consisteix a taxar el seu valor de venda de segona mà. En cas de sinistre, l’asseguradora restituirà els danyats per altres nous de similars característiques. Per tant, es tracta d’estimar aquest cost. El millor és consultar un comerç especialitzat o els fullets publicitaris que arriben a la bústia i sumar quant costaria avui dia moblar la casa sencera amb mobles, aixovar i electrodomèstics similars als actuals. Aquest és l’import assegurat que ha de constar en el contracte.\nPer a les joies i objectes de valor, si cap de les peces supera per si sola els 1.202,2 euros, es pot fer una taxació conjunta i assegurar en aquesta quantitat en les partides de Joies “fora de caixa de cabals” o “Joies en caixa de cabals”. Els objectes de valor tenen una partida a part.\nQuant a la responsabilitat civil les asseguradores estimen una xifra de 150.000 euros (25 milions de pessetes). Això cobreix els danys involuntaris a persones i béns. L’habitual és cobrir els danys a parets i mobles del veí per trencament de canonades. Però també cobreix destrosses i danys personals a tercers en casos com, per exemple, una explosió o el trencament d’una finestra que danyi a un vianant. En cas de ferides greus, seqüeles o mort, els processos judicials i la indemnització poden arruïnar qualsevol economia familiar modesta, per la qual cosa és molt important tenir ben assegurada aquesta responsabilitat civil.\nAmb aquestes cobertures queda assegurat el risc bàsic d’un client mitjà. No obstant això, les companyies ofereixen productes més complets en el qual el client pot afegir prestacions. Són l’extensió de garanties, trencaments, danys estètics, assistència en la llar i defensa jurídica.\nAlgunes companyies inclouen en la pòlissa algunes d’aquestes cobertures per norma i sense consultar al client. Per tant, abans de signar el contracte, convé llegir-lo atentament, comprovar els riscos que s’han inclòs i preguntar qualsevol dubte a l’agent d’assegurances que ens atén. En tot cas, es pot demanar pressupost d’assegurança en diverses companyies, comparar i optar per la millor relació qualitat preu.\nLa importància de realitzar una correcta valoració de l’habitatge assegurat ajustarà la prima que paguem al risc real. En cas contrari, es crea una situació de sobreseguro o infraseguro, perjudicial en tots dos casos per al client.\nassegurances béns valorar


Bon estiu! | Notícies TGN - Notícies de Tarragona Diari Digital\nPocs indrets d’Europa ofereixen tants al·licients com la Costa Daurada per viure al màxim les vacances de l’estiu. Platges fantàstiques, parcs temàtics, bona climatologia, gastronomia de prestigi i una inacabable oferta cultural i d’oci converteixen les nostres comarques en una de les destinacions més desitjades en els mercats internacionals.\nEls que residim aquí tot l’any potser no valorem prou la sort que tenim. És per això que en aquesta única edició de Notíciestgn corresponent al mes d’agost hem decidit convertir el setmanari en una guia pràctica perquè els nostres lectors s’atreveixin a endinsar-se en l’estiu tarragoní. Si ets dels que no marxa fora de viatge, aquest especial de ben segur et donarà bones idees per gaudir al màxim del territori.\nLes nostres comarques estan plenament consolidades com a destinació turística nacional i internacional. No es pot abaixar la guàrdia, però les perspectives del sector són positives a mitjà i llarg termini, malgrat la competència procedent d’altres destinacions mediterrànies com Egipte, Turquia o Tunísia. De mica en mica els municipis, sobretot els de la façana litoral, han anat adaptant els seus recursos i serveis a una població flotant cada vegada més incident en els períodes vacacionals de Setmana Santa i estiu. L’aposta pel turisme familiar i de qualitat serà determinant en els pròxims anys.\nEl gran repte del futur, però, és que la ciutadania resident al territori assumeixi l’activitat turística com a pròpia, participant-hi cada vegada més i contribuint a fer que els nostres municipis esdevinguin atractius no només per als visitants que busquen uns dies de diversió, sinó també per als seus habitants durant tot l’any. I és en aquest punt on els mitjans de comunicació de proximitat podem tenir un paper important explicant de manera regular tot el que les nostres comarques ofereixen per gaudir de la vida. De moment, nosaltres comencem amb aquesta píndola per al mes d’agost. L’equip de Notíciestgn marxa de vacances. Ens retrobem al carrer el dia 5 de setembre. Mentrestant us podeu mantenir informats a la web www.noticiestgn.cat


Albert Batlle participa a Londres en la constitució de la Xarxa de Ciutats Contra el Terrorisme | Barcelona Ciutat Global\nAlbert Batlle participa a Londres en la constitució de la Xarxa de Ciutats Contra el Terrorisme\ndl., 18/11/2019 - 14:26\nEl tinent d’Alcaldia Albert Batlle i l’alcalde de Londres, Sadiq Khan.\nEl tinent d'Alcaldia Albert Batlle i l'alcalde de Londres, Sadiq Khan.\nEl tinent d’alcalde de Prevenció i Seguretat, Albert Batlle, va participar en la constitució de la nova Xarxa de Ciutats Contra el Terrorisme formada per Barcelona, Estocolm, Gran Manchester, Londres, París i Rotterdam.\nEl 15 de novembre, tinent d’alcalde de Prevenció i Seguretat de l’Ajuntament de Barcelona, Albert Batlle, va participar en la constitució de la nova Xarxa de Ciutats Contra el Terrorisme (Counter Terrorism Preparedness Network) impulsada per Londres.\nBatlle va exposar les principals estratègies en prevenció del terrorisme de caire fonamentalista i va destacar la importància del paper de les ciutats i dels governs locals a l’hora de lluitar contra el terrorisme. Va dir que “és en aquest àmbit on l’acció preventiva pot ser més efectiva i capil·lar”, una idea compartida també per l’alcalde de Londres, Sadiq Khan. D’altra banda, la directora del Centre d’Urgències i Emergències Socials de Barcelona (CUESB), Montserrat Rovira, va fer una altra de les ponències, explicant en que consisteix aquest servei pioner d’atenció social.\nLa xarxa neix de la necessitat de compartir experiències i metodologies per posar en comú estratègies locals de protecció i preparació davant l’amenaça d’atemptats terroristes, així com de les millors pràctiques relatives a la resiliència i la recuperació de la normalitat, la protecció d’espais amb aglomeració de persones i nodes de transport. Té sis ciutats membres: Barcelona, Estocolm, Gran Manchester, Londres, París i Rotterdam. També té cinc ciutats sòcies acadèmiques: Gran Manchester, Londres, Montreal, Warwick i Zurich.\nInformació i imatge: nota del Servei de Premsa de l’Ajuntament de Barcelona.


3 cites sobre força i coratge per a quan sents que no pots continuar - Cites\nLa història ha proporcionat una infinitat de consells de filòsofs, artistes, escriptors i activistes polítics que podrien omplir un milió de llibres. Des de l’antic fins al modern, podem agafar trossos del passat per reconfortar-nos en moments difícils i ajudar-nos a crear un futur millor.\nSi necessiteu alguna cosa per donar-vos força i omplir-vos de coratge, aquestes frases només poden fer el truc:\nEls antics han inspirat la gent durant més de dos mil·lennis. El filòsof grec Aristòtil, tutor d'Alexandre el Gran i de Ptolemeu I, va venerar durant segles ja que, 'El primer mestre', va estudiar i escriure sobre tot, des de la política a la zoologia, la psicologia a la retòrica. Va deixar aquest món amb una infinita saviesa i consells savis. Aleshores us podríeu preguntar per què he escollit aquesta cita i no pas el més obvi,\nAixò és perquè el coratge no sempre consisteix en grans gestos o grans actes públics honorables. De vegades, el coratge és aixecar-se del llit, dutxar-se i posar-se les sabates. De vegades, el coratge és el pas més petit que és realment un gran pas, el primer que fem sent els nostres propis herois , sense ningú mirant, sense aplaudiments i sense fanfàrria. Aquests són els moments que es queden enrere quan la gent parla de coratge i força interior.\n'Som el que fem repetidament ...'\nAristòtil estava en alguna cosa. El que fem, fins i tot les coses més petites, passen a formar part de nosaltres si ho seguim fent, bé o malament. Per tant, si necessiteu coratge, comenceu poc, però feu alguna cosa cada dia per construir-vos. Aixecar-se i centrar-se en una cosa, per insignificant que pugui semblar, pot ajudar-lo a tenir el bon estat d’ànim per avançar.\nLa repetició es converteix en hàbit i només llavors podeu centrar-vos a abordar els altres aspectes de la vostra vida que no funcionen. Si podem fer bé les petites coses, fer canvis a la nostra vida quotidiana que facilitin la navegació de la vida en moments difícils, podem obrir la porta més i tenir l’espai i l’energia per afrontar problemes més grans.\n'L'excel·lència, doncs, no és un acte, sinó un hàbit'.\nEn les meves hores més fosques, quan més lluitava, els hàbits diaris eren els que em mantenien endavant fins que em podia sentir millor i arribar a aquell espai més feliç. No estava en un lloc on fer grans canvis només aixecar-me i fer-ho durant el dia era prou repte. Vaig haver d'aprendre a ser el meu propi gran fan (no el pitjor enemic) i elogiar-me pels petits moments que em van moure cap als meus objectius. Encara que aquell moment fos com passar el dia de feina i sopar. Tot compta.\nEl fracàs pot fer-vos caure, però el que us manté endavant són els passos inicials que heu de fer per tornar a pujar. També us ajuden a mantenir-vos en moviment i a motivar-vos ràpidament. Aristòtil anava pel bon camí. Els actes valents no han de ser esdeveniments que canviïn la vida, sinó que es poden trobar en els moments quotidians de la nostra vida. Gràcies, Aristòtil.\nTothom té dins seu una bona notícia. La bona notícia és que no saps el gran que pots ser. Quant pots estimar! Què podeu aconseguir? I quin és el vostre potencial!\nMentre la seva breu vida va acabar tràgicament a Bergen-Belsen a principis de 1945, Anne Frank va deixar enrere un diari que portava les seves paraules d’esperança, coratge i força a milions. En moments difícils, les seves paraules sovint ens recorden a veure el bé en cada situació i ens inspiren a superar les nostres pors i obstacles.\n'Tothom té dins seu una bona notícia'.\nAnne va mostrar un notable sentiment d'optimisme, resistència i saviesa molt més enllà dels seus anys, fins i tot davant dels horrors de l'Holocaust. Va veure el bé en tothom i també va instar els altres a trobar el bé en ells mateixos. Aquesta cita ens inspira a veure les nostres infinites possibilitats, el nostre potencial i el millor de nosaltres mateixos.\nLa bona notícia és que no saps el gran que pots ser. Quant pots estimar! Què podeu aconseguir? I quin és el vostre potencial! ”\nAnne té tantes cites que exemplifiquen el coratge i la força que era gairebé impossible escollir-ne una. Aquesta cita particular ens inspira a recordar que tenim aquestes oportunitats i a seguir endavant perquè tinguem la possibilitat d’arribar-hi.\nRecordar aquestes paraules pot ser difícil quan creieu que no podeu continuar, però a la llum de tot el que va patir Anne Frank durant els dos anys que la seva família es va amagar dels nazis, encara va poder veure el bé en la majoria de coses. troba aquell folre platejat. Aquesta cita em parla. M’anima a no renunciar-hi i a continuar intentant-ho perquè, si deixo d’intentar-ho, mai no donaré aquesta possibilitat. Quan estàs lluitant, de vegades el coratge i la força consisteixen a donar demà l’oportunitat de ser un dia millor. Gràcies, Anne Frank.\nTambé us poden agradar aquestes col·leccions de pressupostos (l'article continua a continuació):\nSi algú encarnés coratge i força, seria Nelson Mandela. Encarcerat durant 27 anys a l’illa de Robben com a pres polític, va passar a ser el president de Sud-àfrica i va ajudar a posar fi a l’apartheid.\n'Vaig aprendre que el coratge no era l'absència de por, sinó el triomf sobre ella'.\nEl coratge no consisteix a fingir que no tenim por. Es tracta d’un trop cansat que es trota per inspirar-nos a actuar amb valentia quan, de fet, fa exactament el contrari.\nHeu intentat mai ignorar alguna cosa, com un desig o un pensament persistent, que només amplifica la sensació o es queda en segon pla, un brunzit constant que no desapareixerà? La millor manera de conquerir aquesta sensació és reconèixer-la, perquè et torna el poder. Fingir que alguna cosa no hi és / no passa, gairebé mai no funciona. Quan tens por o estàs ansiós i necessites aprofitar les reserves de força interior, dient: 'Això fa por, però ho puc superar i estaré bé'. és molt més productiu i potenciador que l’enfocament del cap a la sorra.\n'L'home valent no és aquell que no té por, sinó qui conquereix aquesta por'.\nLa resistència a la por sovint la agreuja i empitjora, cosa que permet que les nostres ments s’enfrontin als escenaris de ‘què passa si’ dels pitjors resultats possibles.\nNelson Mandela tenia raó en ser valent: permetre’s ser vulnerable, perquè mostrar vulnerabilitat davant d’algun obstacle insalvable és molt més difícil que portar una màscara i negar la seva humanitat. Quan reconeixem que tenim por, podem acceptar la situació pel que és i, després, traslladar-nos a un lloc on puguem treballar per superar-la. Ens empoderem a nosaltres mateixos i als que ens envolten, perquè les nostres pors ja no ens controlen.\nNo cal que busquem lluny paraules de força i coratge per inspirar-nos. Les paraules sovint ens poden reconfortar, despertar a l’acció i desterrar la pena. Les paraules poden romandre a la nostra ment molt després que se n’hagin deixat d’altres. Aquestes cites no són més que la punta de l’iceberg. Hi ha milions de paraules inspiradores i afirmatives de saviesa que es poden trobar en el passat. No importa qui t’animi a seguir endavant i afrontar les teves pors, ja siguin polítiques, filosòfiques, musicals o literàries. L’important és que t’han ofert consol i la inspiració inicial per animar-te a seguir endavant.\ncom ajudar algú que passa per una ruptura\nTinc problemes per mirar als ulls de la gent\nés l'amor una emoció o una elecció


El Govern aprova el decret que redueix al 50% el lloguer dels negocis tancats per la pandèmia – Constantí Ràdio\nEl Govern ha aprovat aquest dimarts el decret que redueix al 50% el lloguer dels negocis tancats durant el període de suspensió de l’activitat en cas que no hi hagi acord entre propietari i arrendatari. La norma pretén evitar el tancament d’empreses i la destrucció de llocs de treball i potenciar la negociació entre les parts per no judicialitzar la qüestió.\nEls llogaters de bars, restaurants, centres d’estètica o bingos podran renegociar amb els propietaris per establir, de mutu acord, una rebaixa de les mensualitats o acollir-se, en el termini d’un mes, a la rebaixa del 50% si no hi ha pacte. En el cas dels negocis amb restriccions parcials, si hi ha manca d’acord, la rebaixa serà del 50% de la part restringida.\nEl decret llei afavoreix l’acord entre llogater i propietari i, alhora, impedeix que la negociació dilati la rebaixa de les quotes, ja que s’estableix el termini d’un mes per l’aplicació automàtica de la disminució del preu.\nEl Govern considera que això evita una “judicialització massiva de la rebaixa dels lloguers” que congestionaria els tribunals i, a més, no serviria per ajudar als negocis a temps.\nUna dona de Constantí positiva de covid-19 escup a la cara d'un home que volia impedir-li robar una bossa de mà


Einstein, innovació científica i consciència social, per Ignasi López\nEinstein, innovació científica i consciència social\nLes inversions en ciència\nHem de ser pacients i perseverants perquè les investigacions científiques acabin florint\nDirector Departament de Ciència. Fundació Bancària “la Caixa”.\n30 de d’octubre del 2017. Actualitzada 31 de d’octubre del 2017 a les 17:03\nL'hivern del 1925 al 1926 Albert Einstein, llavors ja el científic més conegut del món, va arribar a un acord amb el seu amic Leo Szilard sobre el repartiment de royalties dels seus potencials invents conjunts en el camp de la refrigeració. Einstein, ànima d’algunes de les idees més brillants de la física –entre d’altres, la predicció de les ones gravitacionals el descobriment de les quals s’ha reconegut amb el premi Nobel de física el 2017–, també va mirar d’inventar neveres.\nEinstein i Szilard havien quedat profundament afectats per la mort de tota una família berlinesa a causa d’una fuga de gasos tòxics de la bomba de la seva nevera a la nit. No era un succés inhabitual a l’època, la tecnologia del moment no podia evitar-ho. Els dos científics van decidir recórrer als seus coneixements per construir i comercialitzar un sistema de refrigeració efectiu i innocu. Durant els següents set anys van produir ni més ni menys que 45 patents. Però una combinació de la depressió posterior al crac del 29 i la introducció d’altres nous avenços tecnològics va evitar la comercialització del seu prototip més prometedor. El projecte va quedar aparcat.\nEinstein no va tenir tant d’èxit en el seu objectiu com en la seva carrera com a físic teòric però els seus avanços –després de més de 90 anys– van servir com a inspiració a un jove estudiant britànic per desenvolupar una nevera portàtil per a vacunes que podria salvar milions de vides en països en desenvolupament.\nEl 2016 Will Broadway, amb tan sols 22 anys, va guanyar el prestigiós premi d’innovació James Dawson amb un sistema de refrigeració portàtil basat en els desenvolupaments d’Einstein-Szilard. El seu objectiu: mantenir les vacunes sensibles a la temperatura estable durant el transport en regions remotes del planeta. No es tracta d’un problema que es pugui considerar menor: el 2015 més de 19 milions de nens al món no van tenir accés a serveis rutinaris d’immunització. Així doncs, els esforços d’Einstein-Szilard van semblar donar els seus fruits encara que fos 90 anys després.\nAvui, una gran part de l’economia i de la solució als grans reptes socials prové de la innovació científica: de l’aportació de solucions a problemes concrets des del coneixement. Alguns autors consideren que més de la meitat de l’economia actual prové de la innovació. Reptes com el del canvi climàtic o la sostenibilitat dels sistemes de salut requereixen polítiques d’innovació específicament dissenyades i orientades a resoldre’ls. Tenint en compte que el nostre país es troba lluny dels llocs del capdavant en innovació a Europa (ocupa el lloc 17 de 28 segons el European Innovation Scoreboard) cal preguntar-se si en realitat existeixen receptes perquè la innovació creixi. La història d’Einstein-Szilard i la nevera portàtil de Will Broadway és en aquest sentit ben il·lustrativa.\nSabem, per exemple, com descriu Mariana Mazzucato al seu llibre El estado innovador, que la innovació és un procés col·lectiu, acumulatiu i que els «errors» (el prototip d’Einstein-Slizard, per exemple) no s’han de comptar com a resultats negatius. La inversió en innovació és d’alt risc a causa del gran temps de retorn i de l’alta incertesa respecte als resultats finals i, per tant, s’ha de ser pacient i perseverant perquè els resultats i les solucions acabin florint.\nLa història ens apunta un altre ingredient que no acostuma a destacar entre les moltes consideracions tècniques: perquè el procés d’innovació sigui robust s’ha d’afegir a l’equació la inclusió de les necessitats i els valors de la societat. La innovació no ha de perdre de vista per a qui i amb qui ha de fer-se. Sense comptar amb la mateixa societat que serà beneficiària d’ella, des de la família berlinesa als 19 milions de nens sense accés a les vacunes que els poden salvar la vida, no hi ha innovació que valgui.\nHi ha receptes conegudes per contribuir a una societat i una economia sostenible i inclusiva basada en el coneixement. L’article del 1996 de Scientific American que descriu la històrica recerca que van portar a terme Einstein i Szilard resumeix que els dos científics compartien la seva «alegria per les idees, passió per inventar i una forta consciència social». Recorda el que hauria de ser un bon sistema d’investigació i innovació: el suport a la ciència bàsica excel·lent, al talent investigador i una bona i efectiva translació de coneixement amb una forta visió social. Idees, persones i societat.\nLes receptes existeixen, és qüestió d’aplicar-les.


Bétera repara una pèrdua important d’aigua en la piscina descoberta – BÉTERA – toda la información del Bétera, Valencia\nBétera repara una pèrdua important…\nDes del departament municipal de Manteniment d’Edificis Municipals, Aigua i Recursos Hidràulics de Bétera s’ha dut a terme la reparació d’una eixida d’aigua en la piscina descoberta que feia perdre entre 250 i 300 mil litres d’aigua al dia, segons indiquen des de l’àrea. Cal recordar que al mes de juny, ja es va parlar d’aquest assumpte en el ple ordinari: https://youtu.be/ELvR270rBuo.\nDes del departament expliquen que “la piscina requeria uns treballs de millora urgents que sobretot se centraren a deixar de malgastar tots aquests litres d’aigua i a oferir un millor servei a la ciutadania”. Els treballs de manteniment ja no eren suficients per a contindre els danys.\nAmb aquesta millora es pretén incrementar l’estalvi en el consum i despesa de clor i altres productes, que amortitzaran el cost de l’obra en poc temps. A més, els danys dilatats en el temps podien afectar la fonamentació de la piscina el que podia ocasionar el trencament del got o inclinar-lo en fallar al terreny.\nLes actuacions realitzades s’han centrat en diverses reparacions del got com la realització d’un anell de seguretat amb una renovació completa del sistema d’impulsió i retorn. Amb aquesta renovació s’ha duplicat el nombre d’impulsors i skimmers de la piscina descoberta millorant la recirculació de l’aigua filtrada i el repartiment de producte químic.\nFins a l’actualitat, els impulsors antics estaven situats a 50 metres de la zona més profunda de la piscina pel que l’aigua clorada a penes arribava a la meitat, quedant-se la resta menys clorada, la qual cosa permetia la proliferació d’algues.\nTambé s’han instal·lat noves canonades, s’han reparat 3 clivelles en el got i s’ha canviat tota la vora de la piscina. I per a finalitzar, s’ha actuat en la zona de la depuradora perquè l’arena dels filtres estava totalment compactada. En total s’han canviat 14 tones d’arena que milloraran la filtració de l’aigua de la piscina.


Dietoteràpia de les malalties respiratòries | Consumer\nDietoteràpia de les malalties respiratòries\nLa mucosidad de molts trastorns de les vies respiratòries, provocada per la inflamació de les mucoses, obliga a fer canvis en la dieta\nDiversos estudis publicats en revistes mèdiques de prestigi coincideixen que certs components de la dieta mediterrània contribueixen a la bona salut del sistema respiratori i a evitar l’aparició d’algunes malalties cròniques com l’asma . En aquest sentit, la doctora Cristina Martínez, membre de Societat Espanyola de Pneumologia i Cirurgia Torácida (SEPAR) assenyala que «el diòxid de carboni i l’ozó de l’aire afecten notablement a la mucosa de les vies aèries dels malalts asmáticos, pertorbant el seu funcionament i impedint la reparació d’aquestes estructures inflamades».\nAixò explica que els neumólogos recomanin cada vegada amb més insistència la presència d’aliments rics en nutrients antioxidants en l’alimentació quotidiana, ja que són capaces de protegir a l’organisme del dany produït per substàncies tòxiques. Entre aquests nutrients cal destacar les vitamines antioxidants A, C i I, així com alguns minerals (seleni i zinc). Així mateix, la mucosidad que acompanya a molts trastorns de les vies respiratòries i la dificultat respiratòria provocada per la inflamació de les mucoses obliga a modificar la dieta. Aquesta ha de contemplar més quantitat d’aquells aliments amb caràcter expectorante i antiinflamatorio i reduir o eliminar aquells que, per la seva composició química, produeixin més mucosidad.\nAntioxidants i funció respiratòria\nS’estima que molts dels problemes respiratoris estan causats o s’agreugen per l’exposició contínua i permanent a l’aire contaminat. També el factor ambiental és un risc afegit d’aparició i desenvolupament del càncer de pulmó. Els antioxidants són elements presents en els aliments (també en l’organisme) capaços d’impedir el dany que alguns productes de l’oxidació (radicals lliures) tenen en l’organisme. Els radicals lliures produeixen la deterioració de les cèl·lules. Per compensar aquesta acció nociva, l’organisme produeix unes substàncies anomenades enzims, que actuen com a antioxidants (glutation peroxidasa, catalasa i superóxido dismutasa). El problema es presenta quan hi ha un excés de radicals lliures, i els antioxidants naturals de l’organisme són incapaços de contrarestar la seva acció, la qual cosa causa la mort cel·lular, l’envelliment i alguns tipus de càncer com el de pulmó.\nA més, l’alteració del sistema antioxidant del pulmó, al que contribueix un consum insuficient d’antioxidants, facilita l’agressió de diverses proteasas endogenes, fonamentalment l’elastasa, la qual cosa afavoreix la inflamació del teixit pulmonar i el creixement bacterià, per la qual cosa augmenta el risc d’infecció respiratòria. L’exposició contínua i permanent a un ambient o aire contaminat, així com el tabaquisme, són dos factors que augmenten la gènesi de radicals lliures en l’organisme. Davant aquestes situacions, cal augmentar els antioxidants amb la dieta. Les vitamines A, C i I, així com els minerals seleni i zinc, són reconeguts per la seva acció antioxidant.\nEls antioxidants impedeixen el dany que els radicals lliures tenen en l’organisme\nVitamina A para les mucoses\nLa vitamina A és fonamental per a la generació i regeneració de les mucoses, danyades i inflamades en nombrosos trastorns respiratoris com l’asma, la bronquitis i l’EPOC (malaltia pulmonar obstructiva crònica). A més, la vitamina A, pel seu caràcter antioxidant, protegeix enfront del dany dels radicals lliures, la qual cosa contribueix a evitar l’envelliment prematur de les cèl·lules del sistema respiratori, així com del càncer de pulmó.\nLa vitamina A com tal només està present en els aliments d’origen animal, principalment en fetge, greixos làctics (mantega i nata), rovell d’ou i làctics no descremats (excepte els enriquits en aquesta vitamina). També a partir del betacaroteno, un pigment abundant en els vegetals (pastanaga, carabassa, préssec, albercocs o espinacs), l’organisme fabrica vitamina A. Tots aquests aliments han d’estar presents diàriament en la dieta de les persones amb trastorns respiratoris. Però hi ha els qui, reticents a menjar fruites i verdures diàriament, recorren a els suplements vitamínicos. En determinades circumstàncies, el consum de suplements pot resultar contraproduent. Per exemple, està comprovat que prendre suplements de betacaroteno incrementa el risc de càncer de pulmó en persones fumadores.\nLes vitamines C i I també compleixen un doble propòsit en la salut del sistema respiratori. A les qualitats antioxidants d’ambdues, se suma el reforç que donen al sistema immunitari. El consum d’aliments rics en aquests nutrients proporciona una major protecció a l’organisme enfront de les infeccions, una de les causes de deterioració de la funció respiratòria. Un suc de taronja natural en aixecar-se és un bon reforç de vitamina C, també present en la resta de cítrics (mandarines, llimona, aranja), kiwis, tomàquets i pebrots. Acostumar-se a prendre un grapat de fruita seca cada dia és una bona garantia per aportar vitamina I a la dieta. Aquesta vitamina també és abundant en l’oli d’oliva verge extra i en el germen de blat.\nEls experts en malalties respiratòries també incideixen en el paper protector dels àcids grassos omega 3 pel seu paper antiinflamatorio de les mucoses de les vies respiratòries. De fet, diversos estudis constaten com el consum continuat de peix blau, font important d’aquests nutrients, millora la funció respiratòria en aquells trastorns que cursa amb inflamació de les mucoses, com la bronquitis i l’EPOC.\nDavant una situació de molta mucosidad, convé adequar la dieta i reduir el consum d’aquells aliments que més la generen. Encara que no es coneix amb certesa el mecanisme pel qual els làctics augmenten la mucosidad, s’ha comprovat que la producció de moc disminueix en moderar o eliminar els làctics de la dieta. Es redueix la congestió nasal i es millora la funció respiratòria. Alguns estudis afirmen que una de les causes de l’excés de mucosidad és el pH excessivament àcid de derivats làctics com el iogurt. Altres fonts assenyalen a les proteïnes presents en la llet de vaca (mucoproteínas) com a causants de l’excés de mucosidad nasal.\nEn cas de congestió nasal o excés de mucosidad, aquest canvi dietètic s’ha d’acompanyar d’un major consum d’aliments que afavoreixen l’expectoració i que fan més fluïdes les secrecions. Els aliments rics en compostos azufrados com l’all, la ceba i els porros, tenen la propietat de dissoldre o destruir la mucina, un mucopolisacárido o glucoproteïna abundant en la mucosidad. Això fa que contribueixin al fet que la congestió nasal desaparegui, facilitant així la respiració. Així mateix, convé augmentar la ingesta de líquids amb la finalitat de fer més fluïdes les secrecions nasals. D’aquesta forma seran més fàcils d’eliminar.\nantioxidants Dieta mucosidad-ca organismo-ca vitamina


Mariano Marzo: 'Les empreses que facilitin al ciutadà com ser més eficients tindran una gran penetració en el mercat' - Ajuntament de Rubí\nMariano Marzo: 'Les empreses que facilitin al ciutadà com ser més eficients tindran una gran penetració en el mercat'\nMariano Marzo: 'Les empreses que facilitin al ciutadà com ser més eficients tindran una gran penetració en el mercat' Una quarantena d’empreses del sector de l’eficiència energètica i les energies renovables assisteixen a la presentació del projecte Rubí Brilla. https://www.rubi.cat/ca/ajuntament/comunicacio/sala-de-premsa/notes/mariano-marzo-les-empreses-que-facilitin-al https://www.rubi.cat/@@site-logo/ajuntament-de-rubi.svg\nUna quarantena d’empreses del sector de l’eficiència energètica i les energies renovables assisteixen a la presentació del projecte Rubí Brilla.\nEl professor Mariano Marzo ha traslladat a un auditori format majoritàriament per empresaris que “invertir en eficiència és el negoci del futur i el segon negoci és la inversió en renovables”. Ho ha fet en el marc de la presentació del projecte Rubí Brilla que s’ha marcat com a objectiu convertir la nostra ciutat en un referent nacional i internacional en l’eficiència energètica i l’ús d’energies renovables en entorns industrials com a factor de millora de competitivitat i millora ambiental del territori.\nL’alcaldessa de Rubí, Carme Garcia, ha escenificat davant una quarantena d’empresaris locals i de fora del municipi l’aposta de la ciutat pel sector de l’eficiència energètica i les energies renovables. Ho ha fet introduint l’acte de presentació del projecte Rubí Brilla i demanant la col·laboració dels assistents per garantir l’èxit de la iniciativa.\nGarcía s’ha referit a la decisió que l’any 2008 va prendre la ciutat dins l’ Acord per al Desenvolupament Econòmic i Social de Rubí per continuar sent un municipi industrial i econòmicament actiu “quan aleshores aquesta aposta no estava de moda i eren els serveis els que es demandaven”. Aquella aposta dóna ara un pas endavant, en un context de crisi globalitzada, amb l’objectiu de generar ocupació, mantenint les empreses actuals i fent una crida a empreses que es desenvolupin en el sector de les energies des d’una perspectiva renovable i d’eficiència.\nEl professor de la Universitat de Barcelona i especialista en el sector de les energies, Mariano Marzo, ha fet de garant de la iniciativa local en una ponència on ha posat de manifest que el futur de la humanitat depèn de la priorització que es doni a la gestió energètica global. Ha mostrat algunes dades sobre l’evolució del consum energètic i emissió de CO2 des de l’any 1950 per posar de manifest la insostenibilitat del model que, des d’aleshores, ha multiplicat per 5 el consum i per 4 les emissions. Amb dades objectives procedents de fonts oficials també ha mostrat el futur en funció de tres escenaris concrets que van des del “no fer res”, que en poc més de 20 anys provocaria un increment de la temperatura de la terra en més de 3,5ºC, al model més desitjable, “per ser el més sostenible”, que redueix considerablement el consum i per tant les emissions, per la qual cosa aquest increment de temperatures no superaria els 2ºC.\nMariano Marzo ha emmarcat el concepte de sostenibilitat en un conjunt d’accions que obligatòriament han de tenir en compte tres vessants: l’ecològica, amb la cura mediambiental; l’energètica, assegurant el subministrament; i l’econòmica pel que fa el factor de competitivitat.\nMarzo ha explicat que actualment el 30% de la població mundial està consumint entre el 77 i el 80% de l’energia. Amb aquesta dada ha volgut donar una dimensió de “com pot ser el futur quan la resta de la humanitat s’emmiralli en el nostre model i vulgui fer exactament el mateix que fan els països rics. Això, simplement és insostenible”, ha dit.\nDavant aquest panorama de present i de futur, el professor ha apuntat de quina forma pot contribuir una ciutat per assolir la sostenibilitat desitjada. Marzo, adreçant-se als empresaris assistents a la jornada, ha dit que “aquelles empreses que facilitin al ciutadà com ser més eficients tindran una gran penetració en el mercat”.\nL’alcaldessa, Carme García, un cop finalitzada la ponència, ha avançat que l’Ajuntament està treballant en un projecte de voluntariat energètic que es presentarà properament i que incideix precisament en la reducció del consum amb el doble objectiu d’estalvi econòmic i de sostenibilitat mediambiental.\nL’alcaldessa ha valorat molt positivament la participació dels empresaris de la ciutat, que després de la ponència han pogut conèixer en detall el projecte Rubí Brilla i començar a participar, creant grups de treball que es trobaran de forma periòdica per aplicar les diferents accions previstes.


Viure avui en parella: whatsapp, fb i altres embolics - Gelos i xarxes socials\n20 abr. VIURE AVUI EN PARELLA: WHATSAPP, FACEBOOK I ALTRES EMBOLICS…\nPosted at 20:01h in Parella\tby\tadmin_cg 0 Comentaris\nLes xarxes socials poden arribar a ser un maldecap per a les parelles actuals si no aprenen a gestionar-les perquè no afectin negativament a la seva relació.\nParella i xarxes socials\nUna parella jove arriben a teràpia de parella. Ella comença: “m’ha estat infidel, li he enxampat uns whatsapps de coqueteig amb una companya de treball! Ara estic constantment mirant-li el telèfon, no puc evitar-ho. No puc tornar a confiar en ell”. Ell per la seva banda explica que no ha estat per tant, un coqueteig innocent per seguir sentint-se atractiu… Des d’aquell moment li ha de dir constantment on està. “M’atabala, no para de enviar-me whatsapps a veure que estic fent i si no li contesto al moment em munta un pollastre…”. Després expliquen que com a parella tenen moltes baralles des de fa un temps. Ell per no discutir prefereix callar, això a ella encara li irrita més.\nUn matrimoni acudeix a una sessió de teràpia de parella. El marit molt enfadat explica: “es va fer amiga d’un exnovio seu a Facebook i ell li va començar a enviar fotos insinuants. Jo em vaig enfadar molt i li vaig demanar que l’esborrés, però ella es va negar”. A això ella contesta que no entén perquè ell ha d’estar tafanejant el seu mur, és una cosa privada. Ara ha esborrat a l’exnovio com a amic del seu Facebook. “Ell s’ha cabrejat encara més perquè creu que és admetre que existia alguna cosa”.\nDesconfiança, gelos i xarxes socials\nEls problemes de desconfiança, la gelosia, les infidelitats, l’obsessió pel control són una cosa tan vella com les relacions. Però, amb l’ús de les xarxes socials, adopten noves formes. Les parelles d’avui dia han d’aprendre a gestionar l’ús d’aquests nous mitjans, establir noves regles. Permeto que la meva companya vegi el meu Whatsapp o el meu Facebook? Tinc dret a indagar al seu? Exposem la nostra relació a la xarxa o la mantenim com a privada?\nVivim una època on les necessitats individuals predominen i el nivell de compromís que posem dins de les relacions és menor que en generacions anteriors. Les parelles solen tolerar menys els conflictes que les generacions anteriors. Davant de les dificultats es pregunten si no serà millor partir peres i anar cadascun pel seu costat amb més facilitat.\nQuan en una relació explota un conflicte important, sovint poden aparèixer sentiments de ràbia, dolor, rencúnia i incomprensió mútua. Si aquesta situació no es resol i es manté en el temps, es produeix un refredament i distanciament emocional. En un escenari així, les xarxes socials donen moltes opcions. Per exemple, per buscar consol en alguna nova relació ‘virtual’ que ens torni a fer sentir que seguim sent desitjables.\nFer de detectiu: el control\nD’altra banda, quan la desconfiança s’instaura en la relació, les xarxes faciliten la temptació de ‘perseguir’ a l’altre a través de la xarxa. Podem buscar indicis que ens confirmin que les sospites que ens turmenten són reals. Podem veure a qui ha posat “likes” nostra parella, a quines hores segueix connectat al whatsapp, si ha llegit o no els meus missatges, quins amics nous té en Facebook, etc. Hi ha persones que gasten molta energia i temps en aquestes cerques detectivesques, en comptes d’afrontar el problema directament.\nTornem als exemples inicials de les dues parelles. Ens podem plantejar les següents preguntes: el problema són les xarxes socials en si? És possible que hi hagi algun conflicte latent que no s’hagi resolt? Són aquests contactes amb tercers una forma de buscar a algú amb qui sentir-se important perquè ja no se senten així amb la seva parella? Són un intent d’omplir el desig egocèntric de sentir-se desitjats de nou?\nQuè pot haver-hi darrera del coqueteig virtual?\nNormalment a teràpia de parella quan aprofundim una mica ens adonem que existeixen conflictes no resolts, que surten a la llum a través d’aquests incidents. És a dir, aquests contactes virtuals amb tercers són la punta de l’iceberg d’un conflicte inicial el qual no s’ha resolt.\nEn altres casos ens trobem amb un tipus de personalitat que, fins i tot estant en parella, necessiten constantment sentir-se atractives i desitjades. Sedueixen als altres perquè els retornin una imatge on encara són desitjables. Per a aquestes persones, les xarxes socials plantegen una facilitat per trobar molts altres disposats a entrar en una relació de coqueteig mutu. En el fons és una manera més de no afrontar els problemes “reals” que tenen a casa. Mentre fantasejen amb una nova persona que idealitzen, no afronten les dificultats de tenir una relació a llarg termini fonamentada en el compromés mutu.\nCada època té els seus reptes\nCom a resum podríem dir que els temps marquen les relacions humanes. Cada època suposa un repte i noves dificultats per a les relacions de parella. La nostra època suposa el pas d’un model anterior centrat en el predomini de la família a un altre nou més individualista, on els projectes personals són el prioritari. A això se li sumen les xarxes socials, les quals poden servir per alimentar els desitjos individuals per sobre dels comuns si se’ls dóna aquest ús.\nEn aquest context cada parella té el repte d’aconseguir conjugar els desitjos i projectes personals propis amb els de parella, no desplaçant els conflictes a altres terrenys. Es tracta de ser sincers no solament amb la parella, sinó amb nosaltres mateixos.\nMaría Martín i Pablo Quiroga\nPsicòlegs/Especialistes en teràpia de parella\ndesconfiança en la parella, gelos parella, gelos xarxes socials, infidelitat, problemes de parella, xarxes socials i parella